CELEX: 32020D2200
Language: hr
Date: 2020-12-17 00:00:00
Title: Provedbena odluka Komisije (EU) 2020/2200 оd 17. prosinca 2020. o produljenju rokova za prikupljanje izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća (priopćeno pod brojem dokumenta C(2020) 9226) (Vjerodostojan je samo tekst na engleskom jeziku)

23.12.2020   
               
               
                  HR
               
               
                  Službeni list Europske unije
               
               
                  L 434/56
               
            
         PROVEDBENA ODLUKA KOMISIJE (EU) 2020/2200
         оd 17. prosinca 2020.
         o produljenju rokova za prikupljanje izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća
         
            
               (priopćeno pod brojem dokumenta C(2020) 9226)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2020/1042 Europskog parlamenta i Vijeća od 15. srpnja 2020. o utvrđivanju privremenih mjera koje se odnose na rokove za faze prikupljanja, provjere i ispitivanja predviđene u Uredbi (EU) 2019/788 o europskoj građanskoj inicijativi s obzirom na izbijanje bolesti COVID-19 (1), a posebno njezin članak 2. stavak 2.,
         nakon savjetovanja s Odborom za europsku građansku inicijativu osnovanim na temelju članka 22. Uredbe (EU) 2019/788 Europskog parlamenta i Vijeća (2),
         budući da:
         
                     (1)
                  
                  
                     U Uredbi (EU) 2020/1042 se u odnosu na europsku građansku inicijativu utvrđuju privremene mjere za prevladavanje poteškoća s kojima su se organizatori građanskih inicijativa, nacionalne uprave i institucije Unije suočili kad je Svjetska zdravstvena organizacija u ožujku 2020. objavila da je epidemija bolesti COVID-19 postala globalna pandemija. U mjesecima nakon te objave države članice donijele su restriktivne mjere za borbu protiv te javnozdravstvene krize. Zbog toga je u gotovo svim državama članicama došlo do zastoja u javnom životu. Tom su uredbom stoga produljeni određeni rokovi utvrđeni u Uredbi (EU) 2019/788.
                  
               
                     (2)
                  
                  
                     Usto, Uredbom (EU) 2020/1042 Komisija se ovlašćuje da u određenim okolnostima za inicijative za koje je razdoblje prikupljanja u tijeku u trenutku novog izbijanja bolesti COVID-19 dodatno produlji razdoblje prikupljanja za tri mjeseca. Uvjeti za dodatno produljenje slični su onima na temelju kojih je odobreno početno produljenje nakon izbijanja bolesti COVID-19 u ožujku 2020., a to je da najmanje četvrtina država članica ili određeni broj država članica koje čine više od 35 % stanovništva Unije primjenjuje mjere kojima se odgovara na pandemiju bolesti COVID-19 koje znatno ograničavaju mogućnosti organizatora da prikupljaju izjave o potpori u papirnatom obliku i da obavješćuju javnost o svojim inicijativama koje su u tijeku.
                  
               
                     (3)
                  
                  
                     Od donošenja Uredbe (EU) 2020/1042 u srpnju 2020. Komisija pomno prati stanje u državama članicama. Budući da se u listopadu 2020. učestalost bolesti COVID-19 u Uniji znatno povećala, sve je više država članica koje uvode strože mjere ograničavanja. Do kraja listopada 2020. znatno je porastao broj mjera kojima se ograničava slobodno kretanje građana unutar više država članica kako bi se zaustavio ili usporio prijenos bolesti COVID-19.
                  
               
                     (4)
                  
                  
                     Komisija je na temelju dostupnih informacija zaključila da su uvjeti za dodatno produljenje razdoblja prikupljanja ispunjeni 1. studenoga 2020. Nakon tog datuma četiri su države članice izvijestile da primjenjuju nacionalne mjere ograničenja kretanja kojima se zabranjuje ili znatno ograničava slobodno kretanje građana na njihovu državnom području. Nadalje, devet država članica izvijestilo je da, unatoč izostanku nacionalnih mjera ograničenja kretanja, na javni život u svojoj zemlji ili barem u velikim dijelovima zemlje primjenjuju mjere sa sličnim ograničavajućim učinkom. Te mjere također znatno utječu na sposobnost organizatora da prikupljaju izjave o potpori u papirnatom obliku i obavješćuju javnost o svojim inicijativama koje su u tijeku. Ti negativni učinci posljedica su brojnih mjera ograničavanja, kao što su lokalne mjere ograničenja kretanja, ograničenje dostupnosti javnih prostora, zatvaranje ili ograničenje rada trgovina, restorana i barova, strogo ograničenje broja sudionika javnih i privatnih okupljanja i sastanaka te uvođenje policijskog sata. Na temelju zasad dostupnih informacija te će mjere ili mjere sa sličnim učinkom vjerojatno biti na snazi najmanje tri mjeseca.
                  
               
                     (5)
                  
                  
                     Mjere su snazi u državama članicama koje čine najmanje četvrtinu država članica i više od 35 % stanovništva Unije.
                  
               
                     (6)
                  
                  
                     Stoga se može zaključiti da su uvjeti za odobravanje produljenja razdoblja prikupljanja ispunjeni za one inicijative za koje je razdoblje prikupljanja bilo u tijeku 1. studenoga 2020. Za njih bi razdoblje prikupljanja stoga trebalo produljiti za tri mjeseca.
                  
               
                     (7)
                  
                  
                     Za inicijative za koje je razdoblje prikupljanja započelo u razdoblju od 1. studenoga 2020. do datuma donošenja ove Odluke razdoblje prikupljanja trebalo bi produljiti do 1. veljače 2022.
                  
               
                     (8)
                  
                  
                     Na inicijative za koje je razdoblje prikupljanja završilo u razdoblju od 1. studenoga 2020. do datuma donošenja ove Odluke ova bi se Odluka trebala primjenjivati retroaktivno,
                  
               DONIJELA JE OVU ODLUKU:
         
            Članak 1.
            
               (1)   Ako je prikupljanje izjava o potpori za europsku građansku inicijativu („inicijativa”) bilo u tijeku 1. studenoga 2020., razdoblje prikupljanja za tu inicijativu produljuje se za tri mjeseca.
            
            
               (2)   Ako je prikupljanje izjava o potpori za inicijativu započelo u razdoblju od 1. studenoga 2020. do 17. prosinca 2020., razdoblje prikupljanja za tu inicijativu produljuje se do 1. veljače 2022.
            
         
         
            Članak 2.
            Novi datumi završetka razdoblja prikupljanja za sljedeće su inicijative kako slijedi:
            
                        —
                     
                     
                        za inicijativu pod nazivom „Brzo, pravedno i djelotvorno rješenje za klimatske promjene”: 6. veljače 2021.,
                     
                  
                        —
                     
                     
                        za inicijativu pod nazivom „Kohezijska politika za jednakost regija i održivost regionalnih kultura”: 7. veljače 2021.,
                     
                  
                        —
                     
                     
                        za inicijativu pod nazivom „Ukidanje oslobođenja od poreza na zrakoplovno gorivo u Europi”: 10. veljače 2021.,
                     
                  
                        —
                     
                     
                        za inicijativu pod nazivom „Cijenom ugljika protiv klimatskih promjena”: 22. travnja 2021.,
                     
                  
                        —
                     
                     
                        za inicijativu pod nazivom „Poduprimo znanstveni napredak: usjevi su važni!”: 25. travnja 2021.,
                     
                  
                        —
                     
                     
                        za inicijativu pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka”: 12. lipnja 2021.,
                     
                  
                        —
                     
                     
                        za inicijativu pod nazivom „Rješavanje klimatske krize”: 23. lipnja 2021.,
                     
                  
                        —
                     
                     
                        za inicijativu pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš”: 30. lipnja 2021.,
                     
                  
                        —
                     
                     
                        za inicijativu pod nazivom „Stop rezanju peraja – stop trgovini”: 31. listopada 2021.,
                     
                  
                        —
                     
                     
                        za inicijativu pod nazivom „BIRAČI BEZ GRANICA, puna politička prava za građane EU-a”: 11. prosinca 2021.,
                     
                  
                        —
                     
                     
                        za inicijativu pod nazivom „Uvođenje bezuvjetnog osnovnog prihoda u cijelom EU-u”: 25. prosinca 2021.,
                     
                  
                        —
                     
                     
                        za inicijativu pod nazivom „Sloboda dijeljenja”: 1. veljače 2022.,
                     
                  
                        —
                     
                     
                        za inicijativu pod nazivom „Pravo na liječenje”: 1. veljače 2022.
                     
                  
         
            Članak 3.
            Ova Odluka retroaktivno se primjenjuje na inicijative za koje je razdoblje prikupljanja završilo u razdoblju od 1. studenoga 2020. do datuma donošenja ove Odluke.
         
         
            Članak 4.
            Ova je Odluka upućena:
            
                        —
                     
                     
                        skupini organizatora inicijative pod nazivom „Brzo, pravedno i djelotvorno rješenje za klimatske promjene”,
                     
                  
                        —
                     
                     
                        skupini organizatora inicijative pod nazivom „Kohezijska politika za jednakost regija i održivost regionalnih kultura”,
                     
                  
                        —
                     
                     
                        skupini organizatora inicijative pod nazivom „Ukidanje oslobođenja od poreza na zrakoplovno gorivo u Europi”,
                     
                  
                        —
                     
                     
                        skupini organizatora inicijative pod nazivom „Cijenom ugljika protiv klimatskih promjena”,
                     
                  
                        —
                     
                     
                        skupini organizatora inicijative pod nazivom „Poduprimo znanstveni napredak: usjevi su važni!”,
                     
                  
                        —
                     
                     
                        skupini organizatora inicijative pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka”,
                     
                  
                        —
                     
                     
                        skupini organizatora inicijative pod nazivom „Rješavanje klimatske krize”,
                     
                  
                        —
                     
                     
                        skupini organizatora inicijative pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš”,
                     
                  
                        —
                     
                     
                        skupini organizatora inicijative pod nazivom „Stop rezanju peraja – stop trgovini”,
                     
                  
                        —
                     
                     
                        skupini organizatora inicijative pod nazivom „BIRAČI BEZ GRANICA, puna politička prava za građane EU-a”,
                     
                  
                        —
                     
                     
                        skupini organizatora inicijative pod nazivom „Uvođenje bezuvjetnog osnovnog prihoda u cijelom EU-u”,
                     
                  
                        —
                     
                     
                        skupini organizatora inicijative pod nazivom „Sloboda dijeljenja”,
                     
                  
                        —
                     
                     
                        skupini organizatora inicijative pod nazivom „Pravo na liječenje”.
                     
                  
         
            Sastavljeno u Bruxellesu 17. prosinca 2020.
            
               
                  Za Komisiju
               
               Věra JOUROVÁ
               
                  Potpredsjednica
               
            
         
         
            (1)  SL L 231, 17.7.2020, str. 7.
         
         
            (2)  Uredba (EU) 2019/788 Europskog parlamenta i Vijeća od 17. travnja 2019. o europskoj građanskoj inicijativi (SL L 130, 17.5.2019., str. 55.).